**၂၀၂၂ အာဆီယံမသန်စွမ်းအားကစားပြိုင်ပွဲ** (အင်္ဂလိပ်: 2022 ASEAN Para Games) သည် အင်ဒိုနီးရှားနိုင်ငံ၊ ဆူရတ်ခါတာမြို့တွင် ဇူလိုင်လ (၃၀)ရက်​နေ့မှ ဩဂုတ်လ (၆)ရက်​နေ့အထိ ကျင်းပခဲ့​သောာ (၁၁)ကြိမ်မြောက် အာဆီယံ မသန်စွမ်း အားကစားပြိုင်ပွဲဖြစ်သည်။အင်ဒိုနီးရှားနိုင်ငံသည် အာဆီယံမသန်စွမ်းအားကစားပြိုင်ပွဲကို ဒုတိယအကြိမ် လက်ခံကျင်းပခြင်းဖြစ်ကာ ၂၀၁၁ပွဲတော် ကို အိမ်ရှင်အဖြစ် လက်ခံကျင်းပခဲ့သည်။

ကိုရိုနာဗိုင်းရပ်စ်​ရောဂါဖြစ်ပွားမှု​ကြောင့် (၁၀)ကြိမ်​မြောက် မသန်စွမ်းအားကစားပြိုင်ပွဲကို မကျင်းပနိုင်ခဲ့​ပေ။ မူလက ၂၀၂၁ အရှေ့တောင်အာရှ အားကစားပြိုင်ပွဲ ကို လက်ခံကျင်းပမည့် ဗီယက်နမ်နိုင်ငံ ဟနွိုင်းမြို့တွင် ကျင်းပရန် စီစဉ်ခဲ့သော်လည်း ဗီယက်နမ်နိုင်ငံက ပြိုင်ပွဲကို ဖျက်သိမ်းရန် စီစဉ်ခဲ့ပြန်သည်။ အာဆီယံမသန်စွမ်းအားကစားအဖွဲ့ချုပ်က အိမ်ရှင်အဖြစ် လက်ခံနိုင်မည့် နိုင်ငံကို ရှာဖွေခဲ့ရာ အင်ဒိုနီးရှားနိုင်ငံက လက်ခံကျင်းပခဲ့ခြင်းဖြစ်သည်။

လက်ခံကျင်းပခြင်း
----------------

### အိမ်ရှင်နိုင်ငံ

၂၀၂၀ပြည့်နှစ်မှစ၍ ကိုရိုနာဗိုင်းရပ်စ်ရောဂါ ဖြစ်ပွားမှုများကြောင့် အားကစားပြိုင်ပွဲများကို ဖျက်သိမ်းခြင်း၊ ရွှေ့ဆိုင်းခြင်းများ ပြုလုပ်ခဲ့ရသည်။ ၂၀၂၀ပြည့်နှစ်တွင် ကျင်းပမည့် (၁၀)ကြိမ်မြောက် အာဆီယံမသန်စွမ်းအားကစားပြိုင်ပွဲကိုလည်း ဖိလစ်ပိုင်နိုင်ငံက ဖျက်သိမ်းခဲ့သည်။ ၂၀၂၁ခုနှစ်တွင် ဗီယက်နမ်နိုင်ငံက လက်ခံကျင်းပမည့် အရှေ့တောင်အာရှ အားကစားပြိုင်ပွဲနှင့် အာဆီယံမသန်စွမ်း အားကစားပြိုင်ပွဲတို့ကိုလည်း ၂၀၂၂ခုနှစ်သို့ ရွှေ့ဆိုင်းခဲ့ရသည်။ ဗီယက်နမ်နိုင်ငံအနေဖြင့် အရှေ့တောင်အာရှ အားကစားပြိုင်ပွဲကိုသာ လက်ခံကျင်းပရန် ဆုံးဖြတ်ခဲ့ပြီး အာဆီယံမသန်စွမ်း အားကစားပြိုင်ပွဲကို ဖျက်သိမ်းခဲ့သည်။

အာဆီယံ မသန်စွမ်းအားကစားအဖွဲ့ချုပ်အနေဖြင့် အားကစားပြိုင်ပွဲကို (၂)ကြိမ်ဆက် ဖျက်သိမ်းလိုခြင်း မရှိသဖြင့် အခြားနိုင်ငံများမှ အိမ်ရှင်အဖြစ် ကျင်းပရန် ဆန္ဒရှိသည့် နိုင်ငံကို တောင်းခံခဲ့သည်။ မ​လေးရှားနှင့် အင်ဒိုနီးရှားတို့က လက်ခံကျင်းပလိုခဲ့ပြီး ၂၀၂၂ခုနှစ် ဇန်နဝါရီလတွင် အင်ဒိုနီးရှားနိုင်ငံမှ လက်ခံကျင်းပခွင့် ရရှိခဲ့သည်။ သို့သော် ကမ္ဘာ့တားမြစ်ဆေးတိုက်ဖျက်ရေးအဖွဲ့၏ အင်ဒိုနီးရှားနိုင်ငံအပေါ် ချမှတ်ထားသော အရေးယူမှုများကြောင့် ပြိုင်ပွဲကို လက်ခံကျင်းပခွင့် ချက်ချင်းမ​ပေးအပ်ဘဲ ၂၀၂၂ခုနှစ် ​ဖေ​ဖော်ဝါရီလတွင်မှသာ အ​ရေးယူမှုပယ်ဖျက်ခြင်း​ကြောင့် တရားဝင်ရရှိခဲ့သည်။။

ပွဲများနှင့်အားကစား
-------------------

### ပါဝင်​သောနိုင်ငံများ

အာဆီယံမသန်စွမ်း အားကစားအဖွဲ့ချုပ် အဖွဲ့ဝင်နိုင်ငံများ ပါ​ဝင်ယှဉ်ပြိုင်ခဲ့ကြသည်။

| IPC | နိုင်ငံ | အားကစားသမားဦးရေ |
| --- | --- | --- |
| BRU |  ဘရူနိုင်း | ၁၅ |
| CAM |  ကမ္ဘောဒီးယား | ၁၁၃ |
| INA |  အင်ဒိုနီးရှား | ၃၂၁ |
| LAO |  လာအို | ၃၇ |
| MAS |  မလေးရှား | ၇၃ |
| MYA |  မြန်မာ | ၆၉ |
| PHI |  ဖိလစ်ပိုင် | ၁၄၄ |
| SGP |  စင်ကာပူ | ၄၄ |
| THA |  ထိုင်း | ၃၁၀ |
| TLS |  အရှေ့တီမော | ၁၅ |
| VIE |  ဗီယက်နမ် | ၁၂၀ |

### ပါဝင်​သောအားကစားနည်းများ

* မြားပစ်
* ​ပြေးခုန်ပစ်
* ကြက်​တောင်ရိုက်
* Boccia
* စစ်တုရင်
* ဘောလုံး (၇ယောက်)
* Goalball
* ဂျူဒို
* Powerlifting
* ​​ထိုင်လျက်ဘော်လီ​ဘော
* ​​​ရေကူး
* ​စားပွဲတင်တင်းနစ်
* ​ဘီးတပ်ကုလားထိုင် ဘက်စကတ်​ဘော
* ​ဘီးတပ်ကုလားထိုင် တင်းနစ်

### ဆုတံဆိပ်ဇယား

Key
  \*   အိမ်ရှင်နိုင်ငံ

၂၀၂၂ အာဆီယံမသန်စွမ်းအားကစားပြိုင်ပွဲ ဆုတံဆိပ်ဇယား|  အဆင့်  | NPC | ရွှေ | ငွေ | ကြေး | စုစုပေါင်း |
| --- | --- | --- | --- | --- | --- |
| ၁ |  အင်ဒိုနီးရှား\* | ၁၇၅ | ၁၄၄ | ၁၀၇ | ၄၂၆ |
| ၂ |  ထိုင်း | ၁၁၇ | ၁၁၃ | ၈၈ | ၃၁၈ |
| ၃ |  ဗီယက်နမ် | ၆၅ | ၆၂ | ၅၅ | ၁၈၂ |
| ၄ |  မလေးရှား | ၃၆ | ၂၀ | ၁၃ | ၆၉ |
| ၅ |  ဖိလစ်ပိုင် | ၂၈ | ၃၀ | ၄၆ | ၁၀၄ |
| ၆ |  မြန်မာ | ၁၄ | ၁၂ | ၁၇ | ၄၃ |
| ၇ |  ကမ္ဘောဒီးယား | ၇ | ၁၀ | ၁၁ | ၂၈ |
| ၈ |  စင်ကာပူ | ၇ | ၉ | ၁၁ | ၂၇ |
| ၉ |  အရှေ့တီမော | ၅ | ၂ | ၅ | ၁၂ |
| ၁၀ |  ဘရူနိုင်း | ၁ | ၀ | ၃ | ၄ |
| ၁၁ |  လာအို | ၀ | ၂ | ၇ | ၉ |
| Total (11 NPCs) | ၄၅၅ | ၄၀၄ | ၃၆၃ | ၁၂၂၂ |

ကိုးကား
-------

1. ↑  "မြန်မာ့အလင်းသတင်းစာ (၃.၂.၂၀၂၂)"။
2. ↑  "Indonesia voted as 11th ASEAN Para Games host subject to lifting of WADA sanctions"။

| * ရှု
* ပြော
* ပြင်
အာဆီယံ မသန်စွမ်း အားကစားပြိုင်ပွဲ |
| --- |
| အားကစားပြိုင်ပွဲများ | 
* ၂၀၀၁ ကွာလာလမ်ပူ
* ၂၀၀၃ ဟနွိုင်း
* ၂၀၀၅ မနီလာ
* ၂၀၀၈ နခွန်ရက်ချာစီမာ
* ၂၀၀၉ ကွာလာလမ်ပူ
* ၂၀၁၁ ဆူရတ်ခါတာ
* ၂၀၁၄ နေပြည်တော်
* ၂၀၁၅ စင်ကာပူ
* ၂၀၁၇ ကွာလာလမ်ပူ
* ၂၀၂၀ ဖိလစ်ပိုင်
* *၂၀၂၂ ဆူရတ်ခါတာ*
* *၂၀၂၃ ဖနွမ်းပင်*
* *၂၀၂၆ နဂရရာဇသီမာ*

 |
| 
* အရှေ့တောင်အာရှ အားကစားပြိုင်ပွဲ

 |